Publication: Magyar Közlöny
Issue: MK-2011-138 (Year: 2011, Number: 138)
Era: contemporary
Section: 6. melléklet az 58/2011. (XI. 24.) NFM rendelethez
Paragraph Index: 1206

(3) Az R. 6. melléklet „AZ OKTATÁSBAN HASZNÁLT JÁRMÛVEK KÖVETELMÉNYEI ÉS VIZSGÁLATA” alcím 2. pontja helyébe a következõ rendelkezés lép: „2. A jármûvek terhelhetõsége (szállítható személyek száma), sebességadatai, méretei A forgalmi engedély alapján ellenõrizni kell, hogy a jármûvek terhelhetõsége megfelel-e az elõírásoknak. A jármûvet az oktatáshoz, vizsgához elõírt terhelési állapotban kell bemutatni. A tényleges terhelési értéket a bemutatott állapot szerint kell értékelni. Amennyiben kétség merül fel a terhelést illetõen, az illetékes közlekedési hatóság a jármû (jármûszerelvény) mérlegelését kezdeményezi. A jármû (jármûszerelvény) sebességadataira vonatkozó követelmények teljesülését hatósági bizonyítvány vagy a gyártó által kiadott „Kezelési útmutató” alapján, ezek hiányában közúti méréssel kell vizsgálni. A közúti vizsgálat során lakott területen kívüli útszakaszon kell meggyõzõdni arról, hogy a jármû (jármûszerelvény) a KRESZ által engedélyezett maximális sebességet eléri, és annak tartására huzamos ideig képes, továbbá a motor erõtartalékából következtetni lehet arra, hogy a jármû (jármûszerelvény) az elõírt sebességérték teljesítésére alkalmas. A jármûvek (jármûszerelvények) magasságát és szélességét, valamint hosszát mérõszalaggal kell ellenõrizni az elõírt méretek és arányok teljesülése céljából. A „C” kategóriába és „C1” alkategóriába tartozó jármûvek vezetõterének vizsgálatakor az oktató munkaterét úgy kell ellenõrizni, hogy a szakoktatónak az esetleges beavatkozáshoz elegendõ mozgástere legyen. A jármûvek elõírt szélességénél és hosszúságánál a jármû típusbizonyítványa szerinti szerkezeti szélesség és hosszúság vehetõ figyelembe, a felszerelt tartozékokból adódó méretváltozás nem.”

Source: https://magyarkozlony.hu/hivatalos-lapok/806a42171c3a11baaafbeb6e0d75815f108b05de/dokumentumok/269027a4ef5be6be0981b80563d21242796c2ffa/letoltes